«Barselona» va Argentina terma jamoasi hujumchisi Lionel Messi JCh-2014 finalida gol urolmagan vaziyatini sira unuta olmasligini aytdi. «Jahon chempionati finalida gol urolmagan o‘sha vaziyatimni har doim eslayman. Uni miyamda aylantiraverman. O‘shanda to‘pga yaxshi zarba berolmadim, oyog‘imni noto‘g‘ri bosgan edim. Agar gol urganimda, biz chempion bo‘lardik. Jahon Kubogi yonidan o‘tib ketayotganim tasvirlangan suratni tomosha qilish men uchun og‘ir. Biz sovringa juda yaqin edik, ammo men uning yonidan o‘tib ketdim, bu juda alamli hissiyot», - deb futbolchi so‘zlarini keltirmoqda Mundo Albiceleste. Eslatib o‘tamiz, Argentina JCh-2014 finalida Germaniyaga 0:1 hisobida yutqazgan edi.